	RKP broj
	28098

	Naziv obveznika
	OPĆINA MOLVE

	Razina
	23




BILJEŠKE UZ FINANCIJSKE IZVJEŠTAJE
ZA RAZDOBLJE
I - XII 2025.

Izvještaj o prihodima i rashodima, primicima i izdacima
Bilješka 1.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6
	PRIHODI POSLOVANJA (šifre 61+62+63+64+65+66+67+68)
	6
	2.207.435,82
	2.286.119,24
	103,6

	3
	RASHODI POSLOVANJA (šifre 31+32+34+35+36+37+38)
	3
	2.458.209,47
	2.613.536,98
	106,3

	
	MANJAK PRIHODA POSLOVANJA (šifre Z005-6)
	Y001
	250.773,65
	327.417,74
	130,6

	7
	Prihodi od prodaje nefinancijske imovine (šifre 71+72+73+74)
	7
	0,00
	0,00
	-

	4
	Rashodi za nabavu nefinancijske imovine (šifre 41+42+43+44+45)
	4
	341.235,97
	310.274,77
	90,9

	
	MANJAK PRIHODA OD NEFINANCIJSKE IMOVINE (šifre 4-7)
	Y002
	341.235,97
	310.274,77
	90,9

	8
	Primici od financijske imovine i zaduživanja (šifre 81+82+83+84+85)
	8
	365.013,55
	167.512,73
	45,9

	5
	Izdaci za financijsku imovinu i otplate zajmova (šifre 51+52+53+54+55)
	5
	89.361,13
	144.415,06
	161,6

	
	VIŠAK PRIMITAKA OD FINANCIJSKE IMOVINE I ZADUŽIVANJA (šifre 8-5)
	X003
	275.652,42
	23.097,67
	8,4

	
	MANJAK PRIHODA I PRIMITAKA (šifre Y345-X678)
	Y005
	316.357,20
	614.594,84
	194,3



Konsolidacijom je obuhvaćen jedan proračunski korisnik: Dječji vrtić „Pčelica“ Molve te isti nije u sustavu PDV-a. Odlukom o izvršavanju Proračuna općine Molve za 2025. godinu korisnik ne uplaćuje vlastite prihode i namjenske prihode i primitke u Proračun, već ih koristi za rashode poslovanja i rashode za nabavu nefinancijske imovine. Korisnik ima otvoren vlastiti poslovni račun u banci. Korisnik je ostvario negativan rezultat poslovanja u iznosu 87.158,07 eura kao razlika ostvarenih prihoda poslovanja i rashoda poslovanja. Najznačajnije povećanje prihoda poslovanja ostvareno je od uplate roditelja za smještaj djece upisane u vrtić. Najznačajnije smanjenje prihoda poslovanja bilježi se na tekućim pomoćima iz državnog proračuna za sufinanciranje programa javnih potreba u predškolskom odgoju  i obrazovanju uvećano za sufinanciranje djeteta predškolske dobi s teškoćama u razvoju. Rashodi poslovanja za izvještajno razdoblje 2025. godine ostvareni su u iznosu od 516.974,22 eura. Rashodi za zaposlene sa realizacijom od 454.584,14 eura najzastupljeniji su u rashodima poslovanja čime čine udio od cca 87,93%. Indeks pokazuje značajno povećanje rashoda za zaposlene za cca 72,7% .Za izvještajno razdoblje 2025. godine korisnik nije ostvario prihode i rashode od nefinancijske imovine kao ni primitke i izdatke od financijske imovine i zaduživanja. Iskazani negativan rezultat poslovanja u iznosu 87.158,07 eura posljedica je knjiženih rashoda za zaposlene ( nastale, a nepodmirene obveze u 2025.godini) za koju osnivač- općina Molve osigurava novčana sredstva prijenosom ( doznakom) na transakcijski račun vrtića.
Općina Molve je za izvještajno razdoblje 2025. godine ostvarila negativan rezultat poslovanja u iznosu 527.436,77 eura. Prihodi poslovanja ostvareni su u iznosu od 2.231.834,41 eura. U prihodima poslovanja najzastupljeniji su prihodi od imovine, odnosno naknada za pridobivenu količinu energetskih mineralnih sirovina  za plin, naftu i kondenzat ( renta) koja sa realizacijom od 1.017.969,26 eura  čini 45,61 % udio u prihodima poslovanja. Najznačajnije povećanje prihoda poslovanja ostvareno je od porez na dohodak od nesamostalnog rada nakon evidentiranja rasporeda prihoda od poreza na dohodak temeljem izvještaja koji ispostavlja Fina ( Izvještaj P-2/1). Najznačajnije smanjenje prihoda poslovanja bilježe tekuće pomoći proračunu iz drugih proračuna za 79,25%. Za izvještajno razdoblje 2025. godine rashodi poslovanja sa realizacijom od 2.472.094,08 eura bilježe povećanje od 2,04 % u odnosu na isto izvještajno razdoblje 2024. godine. U rashodima poslovanja najzastupljeniji su materijalni rashodi čiji udio iznosi 32,48%. Najznačajnije povećanje rashoda poslovanja bilježe pomoći dane unutar općeg proračuna odnosno prijenosi proračunskom korisniku za financiranje rashoda poslovanja. Najznačajnije smanjenje rashoda poslovanja bilježe kapitalne donacije neprofitnim organizacijama.U izvještajnom razdoblju nema ostvarenih prihoda od prodaje nefinancijske imovine. Indeks pokazuje smanjenje rashoda za nabavu nefinancijske imovine u odnosu na isto izvještajno razdoblje 2024. godine za 8,8%. Najzastupljeniji su rashodi temeljem nabave proizvedene dugotrajne imovine vezani za projekt „Gradnja zgrade dječjeg vrtića u naselju Repaš“.Za izvještajno razdoblje 2025. godine primici od financijske imovine i zaduživanja najvećim dijelom uključuju korištenje sredstva okvirnog kredita po transakcijskom računu  dok se preostali dio realizacije po ovoj skupini primitaka odnosi na povrate kredita danih neprofitnim organizacijama, građanima i kućanstvima u tuzemstvu. Realizacija primitaka od financijske imovine i zaduživanja bilježi smanjenje u odnosu na izvještajno razdoblje prethodne godine kada su oprihodovana sredstva po osnovi revolving kredita  u iznosu 363.130,00 eura.  Izdaci za financijsku imovinu i otplate zajmova obuhvaćaju isplate temeljem otplate mjesečnih rata dugoročnog investicijskog kredita i povrat sredstva po kratkoročnom revolving kreditu.
Navedena kretanja utjecala su na ostvareni konsolidirani rezultat za izvještajno razdoblje 2025. godine zabilježen kao manjak prihoda i primitaka u iznosu 614.594,84 eura.
 
 
 
Bilješka 2.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6331
	Tekuće pomoći proračunu i izvanproračunskim korisnicima iz drugih proračuna
	6331
	533.823,25
	110.770,55
	20,8



Za izvještajno razdoblje 2024. godine primljena su sredstva iz općinskog proračuna općine Novo Virje i Ferdinandovac sukladno Sporazumu za  poslove komunalnog redarstva u iznosu 4.800,00 eura  i sredstva iz županijskog proračuna za sufinanciranje rashoda dezinsekcije u iznosu 880,00 eura. Odlukom o udjelu sredstava fiskalnog izravnanja za pojedinu općinu, grad i županiju u ukupnim sredstvima fiskalnog izravnanja s iznosom sredstava fiskalnog izravnanja za 2024. godinu koju je donijelo Ministarstvo financija krajem prosinca 2023. godine utvrđeno je pravo na iznos sredstava fiskalnog izravnanja za Općinu Molve u iznosu 411.450,10 eura. Sukladno Uredbi o kriterijima i mjerilima za utvrđivanje iznosa sredstava za fiskalnu održivost dječjih vrtića, Vlada je donijela Odluku da se jedinicama lokalne samouprave za financiranje fiskalne održivosti dječjih vrtića isplate sredstva kojima će se upotpuniti napori u razvoju kvalitetnog sustava predškolskog odgoja i obrazovanja. U skladu s navedenim doznačena sredstva za fiskalnu održivost dječjeg vrtića uplaćena su u korist žiroračuna Općine Molve u iznosu 94.731,00 eura. Temeljem odluke o kriterijima za dodjelu pomoći na ime poticaja za dobrovoljno funkcionalno spajanje jedinica lokalne samouprave odnosno stvarno spajanje jedninica lokalne samouprave, Ministarstvo financija donijelo je Odluku kojom se dodijeljuje pomoć iz državnog proračuna putem sufinanciranja troškova plaće i ostalih materijalnih troškova za Zajedničkog službenika – poljoprivrednog redara, sukladno Sporazumu o zajedničkom obavljanju poslova poljoprivrednog redara. Godišnji iznos za Općinu Molve iznosi 2.125,27 eura, a isti je uplaćen 12.rujna 2024. godine. Apliciranjem na natječaj Središnjeg državnog ureda za demografiju i mlade od siječnja 2024. godine za prijavu projekata usmjerenih na poboljšanje materijalih uvjeta u dječjim vrtićima u 2024. godini, Općini Molve odobreno je 8.836,88 eura. Općini Molve odobreno je i financiranje u iznosu od 11.000,00 eura za provedbu edukativnih i sportskih aktivnosti za djecu predškolske dobi, nakon uspješnog apliciranja na Javni poziv Središnjeg državnog ureda za demografiju i mlade.
Za izvještajno razdoblje 2025. godine primljena su sredstva iz općinskog proračuna općine Novo Virje i Ferdinandovac sukladno Sporazumu za  poslove komunalnog redarstva u svoti 4.800,00 eura. Doznačena sredstva za fiskalnu održivost dječjeg vrtića temeljem odluke Vlade o dodjeli sredstava za fiskalnu održivost dječjeg vrtića za pedagošku godinu 2024./2025. od 14. studenoga 2024. godine uplaćena su u korist žiroračuna Općine Molve u iznosu 83.976,00 eura ( 12. rata po 6.998,00 eura). Zaprimljena su sredstva iz proračuna Koprivničko križevačke županije u iznosu 10.000,00 eura  temeljem potpisanog Ugovora i poslanog Zahtjeva za doznakom sredstava na ime sufinanciranja troškova usluga boravka za osobe starije životne dobi na području općine Molve u 2025.godini . Pomoć iz državnog proračuna za  sufinanciranje troškova plaće i ostalih materijalnih troškova za Zajedničkog službenika – poljoprivrednog redara, sukladno Sporazumu o zajedničkom obavljanju poslova poljoprivrednog redara uplaćena je u iznosu 1.817,40 eura dana 5.rujna 2025. godine. Primljena su sredstva Koprivničko-križevačke županije za pokriće troškova provedbe lokanih izbora u iznosu 10.177,15 eura.  Sredstva fiskalnog izravnanja za izvještajno razdoblje 2025. godine iznose 448.084,32 eura. S obzirom da se sredstva fiskalnog izravnanja koje općina prima evidentiraju počevši od 01. siječnja 2025. godine na novootvorenoj podskupini 365, odnosno na odjeljku navedene podskupine 6353 Pomoći fiskalnog izravnanja, stavka „ostvareno u izvještajnom razdoblju tekuće godine“ za račun 6331 je značajno smanjenja u odnosu na „ostvareno u izvještajnom razdoblju prethodne godine“. Slijednom navedenog, prihodi u okviru novog odjeljka 6353 bilježe stopostotno povećanje za izvještajno razdoblje 2025. u odnosu na ostvarenje u prethodnom razdoblju.

Bilješka 3.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6332
	Kapitalne pomoći proračunu i izvanproračunskim korisnicima iz drugih proračuna
	6332
	57.861,84
	0,00
	0



Za izvještajno razdoblje 2024. godine zaprimljena su sredstva Koprivničko- križevačke županije u iznosu 11.561,84 eura temeljem podnesenog zahtjeva za sufinanciranje projekta“ Izvođenje radova izgradnje nogostupa u Đurđevačkoj ulici u Molvama“. Projekt je prijavljen na Javni poziv za kapitalni projekt K100001 kapitalna pomoć za ravnomjerni razvoj Županije u 2024. godini. Sredstva su doznačena 6. lipnja 2024. godine.
U svibnju 2024.godine Ministarstvo prostornog uređenja, graditeljstva i državne imovine objavilo je Poziv za sufinanciranje projekata gradova i općina za poticanje razvoja komunalnog gospodarstva i ujednačavanje komunalnog standarda u 2024.godini, a u lipnju 2024.godine općina je aplicirala na natječaj s projektom „ Izgradnja javne rasvjete u ulici Medvrti u Molvama“. Odobrena sredstva iznose 16.300,00 eura  I ista su uplaćena 5. Studenog 2024. godine.
Kao podrška u unaprjeđenju društvene, javne, komunalne, socijalne i okolišne infrastrukture te razvoja infrastrukture kao preduvjeta za ulaganja i gospodarski oporavak,  Ministarstvo regionalnog razvoja i fondova Europske unije je prema Programu održivog razvoja lokalne zajednice objavilo poziv za financiranje projekata na koji je Općina Molve prijavila projekt „Izgradnja nogostupa u Marijanskoj ulici u Molvama“. Navedeno Ministarstvo je odobrilo financiranje projekta u iznosu 30.000,00 eura, a sredstva su uplaćena u korist žiroračuna općine dana 12.prosinca 2024. godine. 

Bilješka 4.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6341
	Tekuće pomoći od izvanproračunskih korisnika
	6341
	5.971,96
	13.758,57
	230,4



U izvještajnom razdoblju 2024. godine potpisan je ugovor sa Hrvatskim zavodom za zapošljavanje kojim je osigurano  financiranje zapošljavanja jedne osobe u javnom radu u visini do 100% troška minimalne plaće  uvećane za doprinose na osnovicu za razdoblje od 15.4.2024.do 14.10.2024.godine. Zaposlene osobe sklopile su Ugovor o radu na određeno vrijeme radi obavljanja poslova na javnim radovima na očuvanju i zaštiti okoliša i komunalnih poslova. U izvještajnom razdoblju 2025. godine osigurano je zapošljavanje dviju osoba za razdoblje od 1.5.2025. do 31.10.2025.godine te je u tu svrhu dodijeljen iznos potpore za financiranje javnog rada u 100%-om iznosu od 13.800,60 eura. Nakon konačnog obračuna nastalih troškova  izvršen je povrat neutrošenog dijela sredstava u iznosu 42,03 eura, čime realizirana potpora iznosi 13.758,57 eura.

Bilješka 5.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6353
	Pomoći fiskalnog izravnanja
	6353
	0,00
	448.084,32
	-



Općina Molve ostvarila je sedstva fiskalnog izravnanja za izvještajno razdoblje 2025. godine u iznosu 448.084,32 eura. Za izvještajno razdoblje 2024. godine realizirana su u iznosu 411.450,10  eura, ali su ista knjižena u korist računa 6331. S obzirom da se sredstva fiskalnog izravnanja koje općina prima evidentiraju počevši od 01. siječnja 2025. godine na novootvorenoj podskupini 365, odnosno na odjeljku navedene podskupine 6353 Pomoći fiskalnog izravnanja, stavka „ostvareno u izvještajnom razdoblju tekuće godine“ za račun 6331 je značajno smanjenja u odnosu na „ostvareno u izvještajnom razdoblju prethodne godine“. Slijedom navedenog, prihodi u okviru novog odjeljka 6353 bilježe stopostotno povećanje za izvještajno razdoblje 2025. u odnosu na ostvarenje u prethodnom razdoblju.

Bilješka 6.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6361
	Tekuće pomoći proračunskim korisnicima iz proračuna koji im nije nadležan
	6361
	1.375,60
	889,40
	64,7



Proračunski korisnik Dječji vrtić "Pčelica" Molve  ostvario je u izvještajnom razdoblju prethodne godine 1.375,60 eura od čega sredstva  Ministarstva znanosti,obrazovanja i mladih Republike Hrvatske u iznosu 633,60 eura temeljem Odluke o sufinanciranju programa javnih potreba u predškolskom odgoju  i obrazovanju  uvećano za sufinanciranje djeteta predškolske dobi s teškoćama u razvoju u iznosu 742,00 eura. Navedena sredstva doznačena su na žiroračun Općine Molve i proslijeđena proračunskom korisniku ( vrtiću). Za izvještajno razdoblje tekuće (2025.) godine Ministarstvo znanosti, obrazovanja i mladih uplatilo je 889,40 eura za sufinanciranje programa predškole i djeteta predškolske dobi s teškoćama u razvoju.
 

Bilješka 7.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	638
	Pomoći temeljem prijenosa EU sredstava (šifre 6381+6382)
	638
	17.984,44
	60.101,90
	334,2



Za izvještajno razdoblje 2025. godine indeks pokazuje povećanje pomoći s obzirom da se radi o različitoj dinamici provedbe projekta Zaželi i pravu na zahtjev za nadoknadom sredstava nastalih troškova, a detaljnije obrazloženje daje se u bilješkama na nižoj razini realizacije računa 6381 i računa 6382.

Bilješka 8.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6381
	Tekuće pomoći temeljem prijenosa EU sredstava
	6381
	17.639,82
	37.334,40
	211,6



Za izvještajno razdoblje 2024. godine sukladno podnesenim zahtjevima za isplatu/nadoknadu sredstava iz projekta: Program Zaželi – „Brižne žene Podravske“  primljena su sredstva pomoći u iznosu 17.639,82 eura. Za izvještajno razdoblje 2025. godine, a sukladno podnesenim zahtjevima za isplatu/nadoknadu sredstava iz projekta: Program Zaželi – „Brižne ruke Podravske“ primljena su sredstva pomoći u iznosu 37.334,40 eura.

Bilješka 9.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6382
	Kapitalne pomoći temeljem prijenosa EU sredstava
	6382
	344,62
	22.767,50
	6606,6



Za izvještajno razdoblje  2024. godine, a sukladno podnesenim zahtjevima za isplatu/nadoknadu sredstava iz projekta: „Punina života“ primljena su sredstva u iznosu 344,62 eura.
Tijekom 2025. godine temeljem pozitivno ocijenjenog Zahtjeva za potporu projekta "Građenje i opremanje dječjeg igrališta u naselju Repaš", Agencija za plaćanje u poljoprivredi, ribarstvu i ruralnom razvoju je krajem siječnja 2024.godine donijela Odluku o dodjeli sredstava sa odobrenim iznosom od 17.767,50 eura, a ista su uplaćena 2025. godine u korist žiroračuna Općine Move. Od navedenog iznosa,  1.776,75 eura odnosi na nacionalno sufinanciranje. Projekt „Izgradnje dječjeg vrtića u naselju Repaš“ prijavljen je na natječaj za dodjelu bespovratnih sredstava Europske unije „ NextGenerationEU“ „Izgradnja, dogradnja, rekonstrukcija i opremanja predškolskih ustanova“ (NPOO.C3.1.R1-I1.01) u sklopu Nacionalnog plana oporavka i otpornosti 2021.-2026. Projekt je uspješno prošao fazu procjene i udovoljio kriterijima poziva te su odobrena ukupna bespovratna sredstva u iznosu od 363.129,00 eura. Tijekom 2025. godine uplaćen je predujam u iznosu 181.564,80 eura, a po odobrenom ZNS u visini potraživanih troškova priznati su prihodi u iznosu 5.000,00 eura. 

Bilješka 10.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6526
	Ostali nespomenuti prihodi
	6526
	35.506,98
	55.255,94
	155,6



U izvještajnom razdoblju 2024 godine proračunski korisnik ostvario je sredstva po osnovi uplate roditelja za smještaj djece u vrtiću u iznosu 33.063,14 eura, dok je po istoj vrsti primanja za izvještajno razdoblje 2025. godine oprihodovano 52.710,92 eura.
Nadležni proračun - Općina Molve za izvještajno razdoblje 2025. godine oprihodovao je sredstva u iznosu 2.545,02 eura, a obuhvaćaju prihode s naslova refundacije štete u iznosu 300,00 eura, prihode od groblja za gradnju spomenika i mjestovinu u iznosu 377,52 eura i prihode od vagarine u iznosu 1.867,50 eura. Za izvještajno razdoblje 2024. godine oprihodovano je sredstva u iznosu 2.443,84 eura, a obuhvaćaju prihode od groblja za gradnju spomenika i mjestovinu u iznosu 441,84 eura i prihode od vagarine u iznosu 2.002,00 eura.

Bilješka 11.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	6615
	Prihodi od pruženih usluga
	6615
	1.537,27
	761,38
	49,5



Dječji vrtić "Pčelica" Molve je za izvještajno razdoblje 2025. godine ostvario sredstva temeljem sklopljenog Ugovora o sponzorstvu br. KK -113/25 sa Jadranskim naftovodom d.d. u iznosu od  663,31 eura. Sredstva su namjenska za pokrivanje dijela troškova provedbe projekta "Djeca u prometu" u sklopu kojeg su kupljene igračke prometnih sredstava i vozila za djecu s ciljem stjecanja osnovnih znanja o prometu. Projekt se provodio u razdoblju od 1. travnja do 30. lipnja 2025. godine. Za izvještajno razdoblje 2024. godine realizirana su financijska sredstva za pokrivanje dijela troškova nabave namještaja ( fotelja, tabure, set za sjedenje) za djecu starije odgojne skupine „ Cvjetići“ uplaćena temeljem Ugovora o sponzorstvu sklopljenog sa društvom JADRANSKI NAFTOVOD d.d. u iznosu 663,61 eura. Radi se o projektu „Kutić čitanja“ .
Nadležni proračun - Općina Molve je sukladno Zakonu o financiranju vodnoga gospodarstva pristupila sklapanju Ugovora o plaćanju materijalnih troškova nastalih pri obračunu i naplati naknade za uređenje voda i drugim pitanjima u vezi s obavljanjem poslova obračuna i naplate naknade za uređenje voda sa Hrvatskim vodama iz Zagreba. Ugovorom je, između ostalog, preuzeta obveza izdavanja Rješenja za naknadu za uređenje voda i njihovu naplatu od 2019. godine. U skladu s navedenim prihodi od naknade u visini od 10% iznosa naknade za uređenje voda naplaćeni su u iznosu 873,66 eura za izvještajno razdoblje 2024.godine, a 98,07 eura za izvještajno razdoblje 2025. godine.  Značajno odstupanje proizlazi iz činjenice da je počevši od 2024. godine općina Molve prenijela na Hrvatske vode izdavanje novih Rješenja za naknadu za uređenje voda i njihovu naplatu, a poslovi naplate naknade za uređenje voda preostali su za dugove od 2019. do 2023. godine.

Bilješka 12.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	31
	Rashodi za zaposlene (šifre 311+312+313)
	31
	563.087,91
	791.865,08
	140,6



Uspoređujući ostvareno u izvještajnom razdoblju prethodne godine i ostvareno u izvještajnom razdoblju tekuće godine, indeks pokazuje povećanje od 40,60 %. Nadležni proračun - Općina Molve bilježi povećanje od 12,5%. U listopadu 2024. godine donijeta je Odluka o osnovi za obračun plaće službenika i namještenika u Jedinstvenom upravnom odjelu Općine Molve kojom je osnovica sa 770,00 eura povećana za 40% te je utvrđena u visini od 1.078,00 eura bruto počevši s plaćom za mjesec listopad 2024.godine. Nadalje, plaća općinskog načelnika povećana je u skladu sa promjenom osnovice za obračun plaće državnih dužnosnika počevši s plaćom za mjesec srpanj 2024. godine . Sa mjesecom lipanj 2024. godine upražnjeno je radno mjesto višeg referenta za imovinske i pravne poslove odlaskom zaposlenice. Sa mjesecom srpanj 2024. godine zaposlene su tri djelatnice na projektu Program zaželi. U skladu s prethodno iznesenim, realizacija bilježi povećanje.
Proračunski korisnik Dječji vrtić "Pčelica" Molve bilježi povećanje od 72,7%. Povećanje rashoda za zaposlene proizlazi iz činjenice da  je u prijelaznim i završnim odredbama Pravilnika o proračunskom računovodstvu i Računskom planu, u članku 233. propisano da se s danom 1.siječnja 2025. ukida podskupina računa 193 Kontinuirani rashodi budućih razdoblja čime je knjižena  jedna bruto plaća više u izvještajnom razdoblju 2025. godine ( plaća za prosinac 2024., plaća za razdoblje siječanj -  prosinac 2025.godine) dok je u istom izvještajnom razdoblju  2024. godine knjižena bruto plaća za razdoblje prosinac 2023. – studeni 2024. godine). Povećanje je i rezultat promijenjene ( tj. povećane) osnovice za obračun plaće za izvještajno razdoblje 2025.godine u odnosu na isto izvještajno razdoblje 2024. godine. Konkretno, radi se o povećanju osnovice sa 902,08 eura na 945,00 eura ( utvrđena od travnja 2024. godine, a vrijedi do studenog 2024.godine kada se mijenja i iznosi 1.070,00 eura). Nadalje, u travnju izmjenama i dopunama Pravilnika o radu  vrtića osnovica se mijenja sa 1.070,00 eura na 975,60 eura , a prati ju istovremeno povećanje koeficijenata složenosti poslova (iste promjene stupaju na snagu 1.svibnja 2025.godine).Nadalje, počevši od 1. studenog 2024. godine pa zaključno sa svibnjem 2025. godine, radnici vrtića ostvaruju materijalna prava kroz isplatu paušalne novčane naknade za prehranu u iznosu 100,0 eura neto mjesečno i isplatu nagrade za radne rezultate u iznosu 93,00 eura neto mjesečno ( s isplatom plaće u mjesecu prosincu 2024. godine do zaključno s plaćom za mjesec svibanj isplaćenom u lipnju 2025. godine).U izvještajnom razdoblju 2025. godine obračunate su jubilarne nagrade temeljem Rješenja o odobravanju sredstava za isplatu jubilarne nagrade za neprekidan rad u Dječjem vrtiću "Pčelica" Molve u iznosu 6.593,62 eura na teret  računa 312 - ostali rashodi za zaposlene. Nadalje, sukladno Odluci o prestanku ustanove Dječjeg vrtića "Pčelica" Molve od 23. prosinca 2025. godine koju je donijelo Općinsko vijeće Općine Molve, Dječji vrtić "Pčelica" prestao je s radom 31. prosinca 2025. godine čime su otkazani ugovori o radu s radnicima i utvrđena njihova prava ( pravo na otpremninu, nagrada za radne rezultate) u procijenjenoj vrijednosti 53.003,60 eura evidentiranih na teret računa 312 - ostali rashodi za zaposlene.

Bilješka 13.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	3291
	Naknade za rad predstavničkih i izvršnih tijela, povjerenstava i slično
	3291
	16.779,65
	36.649,58
	218,4



Za nadleži proračun - Općinu Molve indeks pokazuje povećanje za 143,6%,a proizlazi iz činjenice da su u izvještajnom razdoblju tekuće godine knjiženi rashodi  s osnove naknade za rad predsjednicima, podpredsjednicima i članovima izbornih povjerenstva i biračkih odbora za provedbu lokalnih izbora.
Proračunski korisnik Dječji vrtić "Pčelica" Molve također sudjeluje u iskazanom konsolidiranom povećanju ostvarenih naknada, ali za 13%. Rashodi obuhvaćaju obračune naknade članovima  za održane sjednice upravnog vijeća. 

Bilješka 14.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	3296
	Troškovi sudskih postupaka
	3296
	326,54
	72.471,04
	>>100



Značajno odstupanje proizlazi iz činjenice da je u izvještajnom razdoblju 2025. godine temeljem presude Trgovačkog suda u Bjelovaru (poslovni broj:P-26/2023-10) Općina Molve, u svojstvu tuženika, uplatila  tužitelju Croatia banka d.d. iznos od 65.974,68 eura uvećano za zakonsku zateznu kamatu i troškove postupka. Presuda koja je bila obvezujuća  predstavljala je značajan i neplanirani rashod tijekom 2025. godine.

Bilješka 15.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	3433
	Zatezne kamate
	3433
	2.208,68
	40.926,63
	1853,0



Nadležni proračun - Općina Molve  je u izvještajnom razdoblju 2025. godine temeljem presude Trgovačkog suda u Bjelovaru (poslovni broj:P-26/2023-10) , u svojstvu tuženika, bila dužna uplatiti tužitelju Croatia banka d.d. novčana sredstva radi povrata stečenog bez osnove uvećano za zakonsku zateznu kamatu koja je obračunata u iznosu od 34.404,34 eura.

Bilješka 16.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	3523
	Subvencije poljoprivrednicima i obrtnicima
	3523
	46.442,19
	99.757,38
	214,8



Za nadležni proračun i za izvještajno razdoblje prethodne godine ostvarena su prava na isplatu temeljem usluge  umjetnog osjemenjivanja plotkinja i pregleda mesa na trihinelu u iznosu 46.442,19 eura.  U izvještajnom razdoblju 2025. godine realizacija rashoda obuhvaća knjiženja  po osnovi izdanih zaključaka o odobravanju sredstava temeljem podnesenih i odobrenih zahtjeva, te raspisanih javnih poziva kojim su podnositelji ostvarili prava na potporu po Odluci o dodjeli subvencije za osnivanje gospodarskih subjekata na području Općine Molve u iznosu 2.000,00 eura, Odluke o potpori usluga umjetnog osjemenjivanja plotkinja i pregleda mesa na trihinelu za 2024. godinu u iznosu 31.877,49  eura, Odluke o subvenciji kapitalnih ulaganja u sredstva za rad i dugotrajnu imovinu u iznosu 59.995,98 eura., Odluke o potporama za povrtlarstvo, nabavu sadnica i opreme za navodnjavanje u 2025. godini u iznosu 4.883,91 eura i  Odluke o potporama za kupnju junica i nazimica u 2025. godini u iznosu 1.000,00 eura.

Bilješka 17.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	3632
	Kapitalne pomoći drugom proračunu i izvanproračunskim korisnicima
	3632
	2.250,00
	19.723,49
	876,6



Općina Molve je u izvještajnom razdoblju prethodne godine isplatila pomoći O.Š. Molve za izradu projektne dokumentacije za izgradnju pomoćne građevine garaže u znosu 2.250,00 eura, a u izvještajnom razdoblju 2025. godine izvršeno je plaćanje Županijskoj upravi za ceste Križevci prema Ugovoru o sufinanciranju te okončanoj situaciji za izvedene radove na obnovi kolnika i modernizacije ceste ŽC 2116 Gola (D41) – Repaš ( D210) u iznosu 19.723,49 eura.

Bilješka 18.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	4212
	Poslovni objekti
	4212
	19.000,00
	240.438,35
	1265,5



Vezano uz projekt “Gradnja dječjeg vrtića u naselju Repaš”,kojim je predviđena izgradnja novog, suvremenog dječjeg vrtića sa kapacitetom za dvije odgojne skupine – jednu vrtićku i jednu mješovitu jasličku skupinu, sklopljen je Ugovor za uslugu provedbe projekta sa obrtom Arkus , obrt za knjigovodstvo, konzalting i administrativne usluge iz Koprivnice. Primljena faktura teretila je rashode po navedenom projektu u iznosu 30.000,00 eura. Zaprimljena je 1. privremena situacija za obavljene radove zaključno s mjesecom srpanj 2025. godine prema kojoj vrijednost obavljenih radova iznosi 126.223,20 eura. Nadzor nad obavljenim radovima  izvršen je  u vrijednosti fakturirane usluge 4.485,00 eura. Zaprimljena je i 2. privremena situacija na iznos 75.245,15 eura, a usluga stručnog nadzora nad obavljenim radovima po 2. privremenoj situaciji iznosi 4.485,00 eura.
Za izvještajno razdoblje 2024. godine rashodi su vezani također za projekt “Gradnja dječjeg vrtića u naselju Repaš”, a realizacija u iznosu 19.000,00 eura obuhvaća uslugu savjetovanja na području javne nabave i uslugu izrade dokumentacije za nadmetanje i provedbene dokumentacije navedenog projekta.

Bilješka 19.
	Račun iz rač. plana
	Opis stavke
	Šifra
	Ostvareno u izvještajnom razdoblju prethodne godine
	Ostvareno u izvještajnom razdoblju tekuće godine
	Indeks (%)

	4264
	Ostala nematerijalna proizvedena imovina
	4264
	16.659,89
	34.750,00
	208,6



Za izvještajno razdoblje 2024. godine knjiženi su rashodi s osnove izrade Glavnog projekta, elektrotehničkog projekta javne rasvjete u ulici Medvrti u Molvama u iznosu 3.284,89 eura temeljem zaprimljenog računa tvrtke KONFIC- Elektrotehnika Trade d.o.Zaprimljen je račun Ustanove za obrazovanje odraslih Defensor za uslugu izrade Procjene rizika od velikih nesreća u iznosu 1.875,00 eura. Temljem sklopljenog ugovora JN 12/24 i prethodno provedenog postupka jednostavne nabave, tvrtka Standing d.o.o. iz Virovitice  ispostavila je račun za uslugu izrade idejnog rješenja -  Izgradnja moderne tržnice na 11.500,00 eura.
U izvještajnom razdoblju 2025. godine naručena je izrada projektne dokumentacije - idejno rješenje, glavni projekt i projektantski troškovnik  za uređenje i opremanje dječjeg igrališta u naselju Molve na k.č.br. 1246 k.o. Molve za što je zaprimljena faktura u iznosu 2.875,00 eura. Za izvršenu uslugu izrade projektne dokumentacije za Izgradnju moderne tržnice sukladno provedenom postupku jednostavne nabave JN 8/25 i ponudi kao i sklopljenom ugovoru , tvrtka Standing d.o.o. iz Virovitice ispostavila je račun u iznosu 31.875,00 eura.

Bilanca
Bilješka 20.
	Račun iz rač. plana
	Opis stavke
	Šifra
	Stanje 1. siječnja
	Stanje 31. prosinca
	Indeks (%)

	1638
	Potraživanja za pomoći temeljem prijenosa EU sredstava
	1638
	0,00
	8.459,58
	-



S obzirom da je sa 1. siječnja 2025. godine uvedena obveza evidentiranja potraživanja i obračunatih prihoda za EU pomoći iznos od 8.459,58 eura obuhvaća potraživanja za podnesene Zahtjeve za nadoknadom sredstava ( potraživani troškovi) Općini Kalinovac za povrat troškova koji se odnose na troškove osobnog dohotka ( doprinosi, neto plaća) , troškovi prijevoza na posao i s posla i isplatu prigodnih nagrada ( božićnice) radnicima i trošak rada koordinatora ( 10% bruto plaće) temeljem projekta Prevencija institucionalizacije ZAŽELI- Brižne ruke Podravske. 

Bilješka 21.
	Račun iz rač. plana
	Opis stavke
	Šifra
	Stanje 1. siječnja
	Stanje 31. prosinca
	Indeks (%)

	92214
	Višak prihoda poslovanja - ispravci iz prethodnih razdoblja
	92214
	0,00
	1.128,30
	-



Proračunski korisnik Dječji vrtić "pčelica" Molve je sukladno članku 193. Pravilnika o proračunskom računovodstvu i Računskom planu izvršio ispravak pogrešno evidentiranog poslovnog događaja iz prethodne godine.  Tijekom 2025. godine utvrđeno je da su računi dobavljača u 2024. godini evidentirani za 45,27 eura više od stvarnog troška  što je rezultiralo na kraju 2024. godine sa većim manjkom prihoda poslovanja. Na kraju proračunske godine, vrtić je zatvorio račun ispravaka rezultata iz prethodnog razdoblja - 92214 i prenio stanje na račun manjka prihoda poslovanja - 92221.
Nadležni proračun -Općina Molve je sukladno članku 193. Pravilnika o proračunskom računovodstvu i Računskom planu evidentirala ispravak poslovnih događaja iz prethodnog razdoblja za koji je u 2025. godini utvrđeno kao pogrešno evidentirani rashod. Naime, dva puta evidentiran je račun dobavljača u 2024. godini u iznosu od 599,03 eura. Nadalje, priznati je račun dobavljača za mjesec prosinac 2024. godine koji je evidentiran u poslovnim knjigama 2024. godine, a za koji je tijekom 2025. godine dobiveno odobrenje ( storno) u iznosu 484,00 eura.

Bilješka 22.
	Račun iz rač. plana
	Opis stavke
	Šifra
	Stanje 1. siječnja
	Stanje 31. prosinca
	Indeks (%)

	92224
	Manjak prihoda poslovanja - ispravci iz prethodnih razdoblja
	92224
	0,00
	978,04
	-



Nadležni proračun - Općina Molve je sukladno članku 193. Pravilnika o proračunskom računovodstvu i Računskom planu evidentirala ispravak poslovnih događaja iz prethodnog razdoblja za koji je u 2025. godini utvrđeno kao pogrešno evidentiranje. Naime, nakon zaključenja poslovnih knjiga za 2024. godinu zaprimljen je ispravan račun od dobavljača u iznosu 462,00 eura koji se odnosi na prosinac 2024. godine. Općina Molve je prema zahtjevu poslovnog subjekta INA d.d. izvršila povrat pogrešno uplaćenih sredstava ( povrat preplaćenog ) u iznosu 516,04 eura.

Bilješka 23.
	Račun iz rač. plana
	Opis stavke
	Šifra
	Stanje 1. siječnja
	Stanje 31. prosinca
	Indeks (%)

	99612
	Dugotrajna nefinancijska imovina nabavljena iz operativnog najma
	99612
	280.784,79
	280.784,79
	100



Nadležni proračun - Općina Molve vodi pomoćnu evidenciju -  Popis tuđe imovine koja je dobivena na korištenje.

Bilješka 24.
	Račun iz rač. plana
	Opis stavke
	Šifra
	Stanje 1. siječnja
	Stanje 31. prosinca
	Indeks (%)

	99641
	Instrumenti osiguranja plaćanja
	99641
	2.069.591,20
	2.820.318,92
	136,3



Nadležni proračun - Općina Molve vodi pomoćnu evidenciju : Evidencija potencijalnih obveza i imovine po instrumentima osiguranja. 

Bilješka 25.
	Račun iz rač. plana
	Opis stavke
	Šifra
	Stanje 1. siječnja
	Stanje 31. prosinca
	Indeks (%)

	99651
	Potencijalne obveze po osnovi sudskih sporova u tijeku
	99651
	492.883,22
	492.883,22
	100



Nadležni proračun - Općina Molve ima evidentiranu izvanbilančnu evidencija sudskih sporova u tijeku koja obuhvaća potencijalne obveze koje mogu nastati kao posljedica nepovoljnih ishoda sudskih postupaka u kojima je Općina Molve uključena kao tuženik. Pregled sudskih sporova pomoćna je evidencija koju Općina Molve vodi zasebno i ista je usklađena sa izvanbilančnim evidentiranjem računa 99651 u dijelu potencijalnih obveza.

Bilješka 26.
	Račun iz rač. plana
	Opis stavke
	Šifra
	Stanje 1. siječnja
	Stanje 31. prosinca
	Indeks (%)

	99652
	Preuzete obveze po ugovorima o nabavi roba, radova i usluga
	99652
	0,00
	1.447.885,19
	-



Nadležni proračun - Općina Molve vodi Evidenciju preuzetih obveza po ugovorima o nabavi roba, radova i usluga i zaprimljenih računa i  Evidenciju preuzetih obveza koje proizlaze iz sklopljenih ugovora o dodjeli bespovratnih sredstava EU i potraživanje po ugovorima o dodijeljenim bespovratnim sredstvima iz EU fondova. 

Promjene u vrijednosti i obujmu imovine i obveza
Bilješka 27.
	Račun iz rač. plana
	Opis stavke
	Šifra
	Iznos povećanja
	Iznos smanjenja
	Indeks (%)

	
	Proizvedena dugotrajna imovina
	P003
	0,00
	433.085,11
	-



Iskazani podatak od 433.085,11 eura odnosi se na nadležni proračun - Općinu Molve i obuhvaća obračun ispravaka vrijednosti dugotrajne nefinancijske imovine na dan 31.12.2025. godine. Naime, člankom 192. stavkom 7. podstavkom 3. Pravilnika o proračunskom računovodstvu kao promjena u vrijednosti koja se iskazuje posredstvom podskupine 915 propisana je amortizacija (ispravak vrijednosti imovine).

Bilješka 28.
	Račun iz rač. plana
	Opis stavke
	Šifra
	Iznos povećanja
	Iznos smanjenja
	Indeks (%)

	
	Proizvedena dugotrajna imovina
	P018
	0,00
	24,49
	-



Iznos smanjenja podatak je koji se odnosi na proračunskog korisnika Dječjeg vrtića "Pčelica" Molve. Sukladno članku 192.stavku 6. Pravilnika o proračunskom računovodstvu i  Računskom planu evidentirano je isknjiženje imovine,a iskazani podatak u iznosu 24,49 eura predstavlja sadašnju vrijednost isknjižene imovine.  Radi primopredaje pokretnina Dječjeg vrtića „Pčelica“ Molve na novog korisnika Dječji vrtić „Igra“ sukladno Ugovoru o zakupu poslovnog prostora radi obavljanja djelatnosti predškolskog odgoja i obrazovanja ( Klasa: 372-03/25-01/4,Urbroj:2137/17-01-25-12 od 30. rujna 2025. godine) i I. Aneksa Ugovora o zakupu poslovnog prostora radi obavljanja djelatnosti predškolskog odgoja i obrazovanja ( Klasa: 372-03/25-01/4,Urbroj:2137/17-01-25-16 od 27. studeni 2025. godine) obavljen je popis nefinancijske imovine,a stvarno stanje je iskazano u popisnim listama na temelju kojih su određeni popisni manjkovi i isti su zaknjiženi u poslovne knjige vrtića radi usklađivanja podataka.

Izvještaj o obvezama
Bilješka 29.
	Račun iz rač. plana
	Opis stavke
	Šifra
	Iznos
	Indeks (%)

	
	Stanje dospjelih obveza na kraju izvještajnog razdoblja (šifre V008+D23+D24 + 'D dio 25,26' + D27)
	V007
	1.318.550,01
	-



Iskazane konsolidirane dospjele obveze sa 31.12.2025. godine iznose 1.318.550,01 eura od čega dospjele obveze Općine Molve iznose 1.307.808,71 eura. Uz naplaćena potraživanja i realizirana novčana sredstva, Općina Molve je u razdoblju od 1. siječnja do 31. prosinca 2025. godine koristila okvirni kredit po poslovnom računu poslovne banke za podmirenje tekućih potreba međutim ista nisu bila dostatna za otklanjanja nelikvidnosti. Proračunski korisnik Dječji vrtić "Pčelica" Molve participira u iskazanom iznosu dospjelih obveza u iznosu 10.741,30 eura. Iskazane dospijele obveze najvećim dijelom obuhvaćaju obveze za zaposlene u iznosu 6.600,93 eura temeljem Rješenjem o odobravanju sredstava za isplatu jubilarne nagrade za neprekidan rad u Dječjem vrtiću "Pčelica" Molve u iznosu 6.593,62 eura. Financijskim planom dječjeg vrtića jubilarne nagrade planirane su iz izvora: proračunska sredstva općine Molve pa u skladu s navedenim o tome ovisi i njihova isplata (podmirenje obveze). Ostatak iznosa od  7,31 eura ( razlika do 6.600,93 eura) odnosi se na dugovanje prema Poreznoj upravi po računu 8486- dopr.zdrav.radni odn., računu 86168-dopr.mirov.gen.sol.rad i računu 2283-dopr.mirov-II-radni odn. za glavnicu po navedenoj vrsti prihoda te su ista usklađena sa knjigovodstvenom evidencijom Porezne uprave na dan 31.12.2025. godine.  Omjer raspoloživog novca (novčana primanja) na žiroračunu vrtića i kratkoročnih obveza ukazuje na nelikvidnost ustanove da sama  osigurava dovoljno novaca za nesmetano poslovanje te da ovisi o prijenosima iz nadležnog proračuna za financiranje rashoda/podmirenje obveza.

Bilješka 30.
Unutargrupne transakcije koje su u izvještajima eliminirane
U konsolidiranom Izvještaju o prihodima i rashodima, primicima i izdacima iskazani su ukupno ostvareni prihodi i rashodi, primici i izdaci na razini grupe (Dječji vrtić "Pčelica" Molve u svojstvu proračunskog korisnika i općina Molve zajedno) po pojedinim pozicijama izvještaja na način da su prvo zbrojene iste pozicije iz pojedinačnih izvještaja, usklađeni iznosi na računima koji ulaze u proces konsolidacije te izvršene eliminacije unutar pojedinih pozicija. Sukladno prethodno navedenom, eliminirani su prihodi koje je vrtić dobio od Općine Molve – podskupina 671 (razina 21 kod vrtića) i podskupina 367 (razina 22 kod Općine Molve) za iznos 375.531,32 eura. Sredstva su namjenski utrošena za rashode za zaposlene (skupina 31)u iznosu 358.229,32 eura i naknade troškova zaposlenima ( skupina 32) u iznosu 17.302,00eura. 
U procesu konsolidacije obveza zbrojene su istovrsne stavke iz Izvještaja o obvezama općine Molve sa odgovarajućim stavkama iz Izvještaja o obvezama vrtića, a za međusobne proračunske obveze i potraživanja provedena je eliminacija za iznos 3.389,91 eura. Postupak eliminacije proveden je i kroz konsolidiranu bilancu. U postupku eliminacije obuhvaćen je dio šifre 129 Potraživanja proračuna za povrat sredstava proračunskih korisnika u proračun - bolovanje HZZO razine 22  i dio šifre 276 Obveze proračunskih korisnika za povrat u proračun - bolovanje HZZO razine 21 za iznos 2.239,70 eura, zatim dio šifre 129 Potraživanja proračuna od proračunskih korisnika za povrat u nadležni proračun razine 22 i dio šifre 276 Obveze proračunskih korisnika za povrat u proračun razine 21 za iznos 789,81 eura, te dio šifre 274 Obveze proračuna za naplaćena sredstva proračunskog korisnika razine 22 i dio šifre 167 Potraživanja proračunskih korisnika za sredstva uplaćena u nadležni proračun za iznos 353,40 eura.
Bilješka 31.
Manjak ili višak u poslovanju grupe i pregled strukture manjka/viška po proračunskim korisnicima 
S obzirom da Općina Molve ima jednog proračunskog korisnika Dječjeg vrtića "Pčelica" Molve, iskazani konsolidirani manjak prihoda i primitaka u iznosu 614.594,84 eura obuhvaća ostvareni rezultat iskazan kao manjak prihoda i primitaka vrtića u iznosu 87.158,07 eura.  U nastavku se daje pregled strukture rezultata za proračunskog korisnika Dječjeg vrtića Pčelica Molve: ukupni prihodi poslovanja 429.816,15 eura, ukupni rashodi poslovanja 516.974,22 eura manjak prihoda poslovanja 87.158,07 eura, ukupni prihodi od prodaje nefinancijske imovine 0,00 eura, ukupni rashodi za nabavu nefinancijske imovine 0,00 eura,  manjak prihoda od nefinancijske imovine 0,00 eura, ukupni primici od financijske imovine i zaduživanja 0,00 eura, ukupni izdaci za financijsku imovinu i otplate zajmova 0,00 eura, te višak od financijske imovine i zaduživanja 0,00 eura.

Mjesto i datum: Molve, 27. veljače 2026.

